תרומה ליהלומי ליסינג ישיר נתניה
נמצא מימון לשליחת יהלומי "ליסינג ישיר" נתניה לגמר ליגת האלופות. מנכ"ל חברת "ליסינג ישיר" נתניה מר אבי חזן הוסיף היום סכום של 18,000 ₪ למימון הטסתה של קבוצת כדורגל החופים – יהלומי "ליסינג ישיר" לגמר ליגת האלופות בעיר לנק שבשוויץ
סכום זה מצטרף לסכום של 50,000 ₪ אותם העבירה חברת "ליסינג ישיר" במסגרת חוזה האימוץ אותה חתמה מול האלופה יהלומי "ליסינג ישיר" נתניה.
מר אבי חזן ציין היום כי – " אנחנו שמחים שיש ביכולתנו לעזור לאלופה הישראלית לצאת ולממש את הפוטנציאל הגלום בה במסגרת גמר ליגת אלופות בשוויץ.אני בטוח כי הבחורים יראו את יכולתם על החול בשוויץ."
לירון פרטוק, כוכב נבחרת ישראל ויהלומי "ליסינג ישיר" נתניה הודה לאבי ואמר – " אנחנו נוסעים לשוויץ במטרה לחזור עם תואר ביד וזאת תהיה הדרך שלנו להחזיר לאבי על התרומה אותה הוא העניק לקבוצה, אנחנו בקבוצה כבר לא יכולים לחכות לפתיחת האימונים והליגה."